লক্ষ্মীবাজার, ঢাকা

লক্ষ্মীবাজার, যা পূর্বে মিঞা সাহেব ময়দান নামে পরিচিত ছিল, পুরান ঢাকায় অবস্থিত একটি জনবহুল ঐতিহ্যবাহী এলাকা। এর নামকরণ হয়েছিল ঐ এলাকায় অবস্থিত প্রাচীন লক্ষ্মী নারায়ণ মন্দিরের নামানুসারে। পুরান ঢাকার ঐতিহ্যবাহী অনেক শিক্ষাপ্রতিষ্ঠান এখানে অবস্থিত বলে এ এলাকা ঢাকার অন্যতম গুরুত্বপূর্ণ এলাকা হিসেবে বিবেচিত।

ইতিহাস
লক্ষ্মীবাজারের পূর্বনাম মিঞা সাহেবের ময়দান। ১৭৩০ সালের দিকে কাশ্মীরের মিঞা সাহেব আব্দুর রহিম রিজভী এখানে এসে একটি খানকাহ প্রতিষ্ঠা করেন। ১৭৪৫ সালে তিনি মারা গেলে এখানে তার মাজার প্রতিষ্ঠা করা হয়। পলাশীর যুদ্ধের পর ভিখন ঠাকুর এখানে লক্ষ্মীনারায়ণ মন্দির স্থাপন করেন। তার প্রচেষ্টায় ও ইংরেজদের সহযোগিতায় ১৮৯০ সালে মিঞা সাহেব ময়দান এলাকাটি লক্ষ্মীবাজার নামকরণ করা হয়।কিংবদন্তির ঢাকা, নাজির হোসেন, পরিবর্ধিত ৩য় সংস্করণ, এপ্রিল ১৯৯৫, পৃষ্ঠা ৩৮, ISBN 984-30-0153-2।

রাস্তা ও লেন
 কুঞ্জ বাবু লেন
 সুভাষবোস এভিনিউ
 নন্দলাল দত্ত লেন
 গোবিন্দ দত্ত লেন
 মিউনিসিপ্যাল রোড
 কে জি গুপ্ত লেন
 পাতলা খান লেন
 নাসিরুদ্দিন সর্দার লেন
 কারকুন বাড়ি লেন
 নবদ্বীপ বসাক লেন
 শ্যামাপ্রসাদ লেন
 শিংটোলা রোড
 পাঁচ ভাই ঘাট লেন
 চিত্রশালা 
 লক্ষ্মীবাজার

 তথ্যসূত্র 

বিষয়শ্রেণী:ঢাকা
বিষয়শ্রেণী:পুরান ঢাকা